

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Előterjesztés a Gyermeklánc Óvoda és Bölcsőde, Család-és Gyermekjóléti Központ működéséről**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Dr. Rennerné dr. Radvánszki Anikó jegyző |
| **Törvényességi ellenőrzést végezte:** | Dr. Rennerné dr. Radvánszki Anikó |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem * Pedagógiai Program * Szervezeti és Működési Szabályzat * Kérelem Munkaterv elfogadására * Házirend * Munkaterv * oviKréta munkaközösség-Munkaterv * Zeneóvoda munkaközösség Batthyány-Munkaterv * Kézműves munkaközösség Radnóti-Munkaterv * Környezeti munkaközösség-Munkaterv * Becs munkaközösség-Munkaterv * Így tedd rá! foglalkozás-Munkaterv |

Jánoshalma, 2025. szeptember 12.

**Tisztelt Képviselő-testület!**

A Gyermeklánc Óvoda és Bölcsőde, Család- és Gyermekjóléti Központ (Továbbiakban: Intézmény) igazgatója megküldte a fenntartó részére a működési dokumentumainak módosítását elfogadásra, az alábbiak szerint:

**Pedagógiai Program, Szervezeti és Működési Szabályzat** (továbbiakban SZMSZ)**, Házirend módosítása** kérelem *az előterjesztéshez melléklelve.*

Az egységes szerkezetű **Pedagógiai Program** a nemzeti köznevelésről szóló 2011. évi CXC. törvény (továbbiakban: Nktv.)26. § (1) bekezdése alapján, a nevelő és oktató munka az óvodában a pedagógiai program szerint folyik. A pedagógiai programot az igazgató a nevelőtestület bevonásával készíti el és a fenntartó hagyja jóvá. A pedagógiai programot nyilvánosságra kell hozni.

Az egységes szerkezetű **SZMSZ** a Nktv. 25. § (1) bekezdése alapján, a köznevelési intézmény működésére, belső és külső kapcsolataira vonatkozó rendelkezéseket az SZMSZ határozza meg. Az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a fenntartó hagyja jóvá.

Az egységes szerkezetű **Házirend** a Nktv. 25. § (2)-(4) bekezdése alapján, az óvoda házirendje a gyermeki jogok és kötelességek gyakorlásával, a gyermek óvodai életrendjével kapcsolatos rendelkezéseket állapítja meg.

A házirend – az Nktv. 24. § (4) bekezdésén felül a helyi sajátosságokra tekintettel – előírhatja az óvodába a bevitel bejelentését, valamint az óvodába járáshoz nem szükséges dolgok bevitelét megtilthatja, korlátozhatja vagy feltételhez kötheti. Ha az előírt szabályokat megszegik, a bekövetkezett kárért a nevelési-oktatási intézmény nem felel.

A házirendet nevelési-oktatási intézményben a nevelőtestület – más köznevelési intézményben a szakalkalmazotti értekezlet, az óvodaszék, az iskolaszék, a kollégiumi szék véleményének kikérésével fogadja el. **A házirend azon rendelkezéseinek hatálybalépéséhez, amelyekből a fenntartóra többletkötelezettség hárul, a fenntartó egyetértése szükséges.**

**Munkaterv**

Az egységes szerkezetű Munkaterv a Nktv. 27. § (3) A tanév, ezen belül a tanítási év rendjét a köznevelésért felelős miniszter rendeletben állapítja meg. Az igazgató a nevelőtestület bevonásával éves *munkatervet* készít, amely tartalmazza a szabadon meghatározható tanítás nélküli munkanapokat. Az igazgató az éves *munkatervet* az intézmény honlapján közzéteszi. Az éves *munkatervet* a fenntartó hagyja jóvá.

Az Nktv. 85. § alapján a fenntartó a köznevelési intézmény pedagógiai programjának, éves *munkatervének,* valamint SZMSZ-ének jóváhagyásáról az igazgató általi felterjesztést követő harminc napon belül dönt.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjen.

1. **Határozati javaslat:**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ módosításokkal egységes szerkezetbe foglalt Pedagógiai Programját a mellékletben foglaltak szerint.

**Felelős**: Lengyel Endre polgármester

**Határidő**: azonnal

1. **Határozati javaslat:**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ módosításokkal egységes szerkezetbe foglalt Szervezeti és Működési Szabályzatát a mellékletben foglaltak szerint.

**Felelős**: Lengyel Endre polgármester

**Határidő**: azonnal

1. **Határozati javaslat:**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ módosításokkal egységes szerkezetbe foglalt Házirendjét a mellékletben foglaltak szerint.

**Felelős**: Lengyel Endre polgármester

**Határidő**: azonnal

1. **Határozati javaslat:**

Jánoshalma Városi Önkormányzat Képviselő-testülete jóváhagyja a Gyermeklánc Óvoda és Bölcsőde, Család- és Gyermekjóléti Központ 2025/2026 nevelési évre vonatkozó Munkatervét a mellékletben foglaltak szerint.

**Felelős**: Lengyel Endre polgármester

**Határidő**: azonnal