

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Előterjesztés „Horgászturizmus fejlesztése Jánoshalmán” pályázat megvalósításához fedezet biztosításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Halász-Csiba Renáta |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * 4 db árajánlat |

Jánoshalma, 2025. szeptember 12.

**Tisztelt Képviselő-testület!**

Jánoshalma Városi Önkormányzat pályázatot nyert Horgászturizmus fejlesztése Jánoshalmán elnevezéssel. A pályázat tervezése elkészült, az építési engedély rendelkezésre áll, így megkezdődhet további lépésként a közbeszerzési eljárás megindítása a kivitelező kiválasztására.

2023. november 8-án hatályba lépett a 2023. évi LXIX. törvény az állami építési beruházások rendjéről, amelyet többször módosítottak, és kiterjed az önkormányzati építtető által megvalósuló beruházásokra is. A törvény előírásait betartva az önkormányzatnak a tervezési, kivitelezési szakaszban több szakértőt is szükséges bevonni.

A szakértők tevékenységéről és a tevékenységhez szükséges jogosultságokról az Építési és Közlekedési Minisztérium adott ki tájékoztatót.

A kötelezően foglalkoztatandó szakértőktől árajánlatot kért be az önkormányzat. A szakértők díja a pályázat költségvetésében nem szerepel, arra összeget elszámolni nem tud az önkormányzat. A költségvetésben azért nem szerepel ezen szakértők díjazása, mert a pályázatot hamarabb kellett benyújtani, mint a törvény megjelenése és hatályba lépése (a pályázat beküldés ideje 2023.06.15.).

A bevonásra kerülő szakértők, díjazásuk és a biztosítandó forrás összege:



A beérkezett ajánlatok alapján a pályázat megvalósításához 2.635.200, - Ft önerő szükséges.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a TOP\_PLUSZ-1.1.3-21-BK1-2023-00023 azonosító számú, Horgászturizmus fejlesztése Jánoshalmán elnevezésű pályázat megvalósításához 2.635.200, - Ft forrást biztosít szakértői tevékenység ellátására.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2025. szeptember 30.

**Fedezet:** A maradványból képzett tartalékból kerül biztosításra