

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Előterjesztés pályázat benyújtásáról (karácsonyi fénydekoráció élménypontok ingyenes használatára 2025.)**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Halász-Csiba Renáta |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2025. szeptember 12.

**Tisztelt Képviselő-testület!**

Jánoshalma Városi Önkormányzat pályázatot nyújthat be 100 %-os vissza nem térítendő támogatás igénylésére, amelynek célja karácsonyi fénydekoráció élménypontok ingyenes használata a karácsonyi időszakra.

A pályázat célja:

A Glansya Kft. karácsonyi fénydekoráció témakörében pályázati kiírást tesz közzé, melynek célja magyarországi közterületeken adventi/karácsonyi közösségi, ingyenes programokhoz kapcsolódó világító élménypontok létesítése és működtetése térítésmentesen. Olyan programhelyszínek és találkozási pontok kialakításának lehetőségét szeretnénk biztosítani a pályázóknak, amelyek az adott település közösségi életének kiemelkedő pontjává válhat, emelheti a közösségi „flow” érzés és lokális összetartozás erejét. Az ünnepi időszakban hozzájárulhat a párbeszéd és megbékélés tradicionális létrejöttéhez, a napjainkban oly annyira jellemző megosztottság csökkentéséhez.

A pályázat tárgya:

3D világító élménypont fénydekorációk igénybevételének és felállításának lehetősége advent/karácsony teljes időszakára, a gyertya gyújtásától vízkereszt havának végéig tartó időszakban. A pályázható termékek ingyenes igénybevétele a pályázat megjelenését követő első karácsonyi ünnepi időszakra szól, azaz kiíró jelen pályázat keretében a 2025. november 29. és 2026. január 31. közötti időszakra biztosítja a kiválasztott és használatra elnyert fénydekoráció élménypontot.

A támogatást minden évben 3 pályázó nyerheti el.

Pályázók kötelezettségei:

– A pályázó az élménypontok felállításához szükséges terület használatával/igénybevételével jogosult rendelkezni és ezt szükség szerint alá is tudja támasztani;

– Az üzemeltetési időszakban vállalja, hogy az ÉLMÉNYPONTOK vagyonvédelme és állagmegóvása szempontjából az elvárható szükséges lépéseket biztosítja, külön a helyi szempontokat figyelembe vevő megállapodás szerint;

– Szándékos rongálás, vandalizmus esetén együttműködik a felelősség megállapításában, esetlegesen eljár a károkozó irányában és tevékeny részt vállal a hiba/kár elhárításának költségeiből;

– Az élménypontok speciális jellegénél és kivitelénél fogva a nyertesek vállalják, hogy azok felállítását és beüzemelését majd annak leszerelését és becsomagolását a kiíró által biztosított szakember szakmai irányításával és annak felügyelete alatt végeztetik el, külön megállapodás alapján;

– Nyertes pályázó vállalja, hogy az elnyert fénydekoráció élménypont oda és vissza szállításának költségeit viseli, vagy megfelelő szállítóeszközzel elvégzi el a szállítást;

– Nyertes pályázó vállalja, hogy a pályázattal kapcsolatosan a rendelkezésére álló helyi nyomtatott és online média vagy egyéb megjelenési lehetőségekben (honlapján, közösségi média oldalain) publikálja az élményponttal kapcsolatos híreket, illetve bármely irányú média-marketing megkeresés esetén biztosít kompetens személyt és időpontot a felmerült kérdések és sajtó érdeklődések kezelésére, továbbá a híradásokban szereplő saját audiovizuális tartalmait biztosítja kiíró számára és engedélyezi azok referenciaként történő felhasználását.

A pályázat benyújtására 2025.09.30-ig van lehetőség.

A pályázatról és fénydekorációról részletes ismertető:

<https://glansya.hu/palyazati-kiiras-karacsonyi-fenydekoracio-elmenypontok-ingyenes-hasznalatara-2025/?utm_medium=H%C3%ADrlev%C3%A9l&utm_source=Glansya&utm_campaign=P%C3%A1ly%C3%A1zat%202025>

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete pályázatot nyújt be az ÖCIL 1.25.1 kódszámú „karácsonyi fénydekoráció élménypontok ingyenes használatára a karácsonyi időszakra” elnevezésű pályázati kiírásra.

A Képviselő-testület felhatalmazza a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. szeptember 30.