

**ELŐTERJESZTÉS**

**Jánoshalma Városi Önkormányzat**

**Képviselő-testület**

2025. szeptember 17-i rendes ülésére

**Tárgy: Előterjesztés a Család- és Gyermekjóléti Központ ellenőrzéséről**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Gyermeklánc Óvoda és Bölcsőde, Család- és Gyermekjóléti Központ  Jánoshalmi Hunyadi János Általános Iskola |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * 2 db jegyzőkönyv * Végzés |

Jánoshalma, 2025. szeptember 12.

**Tisztelt Képviselő Testület!**

A Gyermeklánc Óvoda és Bölcsőde Család és Gyermekjóléti Központnál (Továbbiakban: Központ) és Családsegítő Szolgálatánál (továbbiakban: Szolgálat) a Bács-Kiskun Vármegyei Kormányhivatal Gyámügyi és Igazságügyi Főosztálya Szociális és Gyámügyi Osztály hatósági ellenőrzést tartott, melyről készült jegyzőkönyveket a 2.1. – Központ és a 2.2.- Szolgálat melléklet tartalmazza.

Az ellenőrzés során feltárt hiányosságok pótlására a melléklet szerinti 2.3.-BK/SZGYO/00717-4/2025. számú végzésben hívták fel a fenntartót, azaz az Önkormányzatot. A hiányosságok pótlási határideje: 2025. október 17.

A Gyermeklánc Óvoda az első (kapcsolattartói adatok módosítása) és harmadik (nyilatkozatok aktualizálása) hiányosságot már pótolta.

A második hiányosság értelmében:” … gondoskodjon a Jánoshalmai járás magas lakosainak számát figyelembe véve, 1 fő munkavállaló esetmenedzser munkakörben történő alkalmazásáról”.

Alpolgármester asszony a Gyermeklánc Óvoda igazgatójával és a Családsegítő Központ szakmai vezetőjével egyeztetett a lehetőségekről.

Jánoshalma Városi Önkormányzat 2025. évi költségvetéséről szóló 6/2025.(II.14.) ör. 8. számú melléklet alapján a Családsegítő létszámadatai az alábbiak:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | *Jan* | *Feb* | *Már* | *Ápr* | *Máj* | *Jún* | *Júl* | *Aug* | *Szep* | *Okt* | *Nov* | *Dec* |
| ***Család- és Gyermekjóléti Központ*** |  |  |  |  |  |  |  |  |  |  |  |  |
| *- Szakmai vezető* | *1* | *1* | *1* | *1* | *1* | *1* | *1* | *1* | *1* | *1* | *1* | *1* |
| *- Esetmenedzser* | *4* | *4* | *4* | *4* | *4* | *4* | *4* | *4* | *4* | *4* | *4* | *4* |
| *- Óvodai, iskolai szociális segítő* | *2* | *2* | *2* | *2* | *2* | *2* | *2* | *2* | *2* | *2* | *2* | *2* |
| ***Család- és Gyermekjóléti Szolgálat*** |  |  |  |  |  |  |  |  |  |  |  |  |
| *- Szakmai vezető* | *1* | *1* | *1* | *1* | *1* | *1* | *1* | *1* | *1* | *1* | *1* | *1* |
| *- Családsegítő* | *3* | *3* | *3* | *3* | *3* | *3* | *3* | *3* | *3* | *3* | *3* | *3* |

Mivel a Központnál a további 1 fő munkavállaló esetmenedzser foglalkoztatása jelentős munkabér kiadással járna, így a Szolgálat létszáma csökkentésre kerül 1 fővel, akinek az álláshelye a Központnál esetmenedzserként kerülne foglalkoztatásra. A változásnak az Önkormányzat költségvetésre nincs hatással, a Gyermeklánc Óvodának saját költségvetésén belül szükséges átcsoportosítania.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjen.

1. **Határozati javaslat:**

Jánoshalma Városi Önkormányzat Képviselő-testülete a Gyermeklánc Óvoda és Bölcsőde Család és Gyermekjóléti Központ Család és Gyermekjóléti Szolgálat álláshelyeinek számát 1 álláshellyel csökkenti.

**Felelős:** Lengyel Endre polgármester

**Határidő:** 2025. október 17.

1. **Határozati javaslat:**

Jánoshalma Városi Önkormányzat Képviselő-testülete a Gyermeklánc Óvoda és Bölcsőde Család és Gyermekjóléti Központ Család és Gyermekjóléti Központ feladatellátási helyen a Bács- Kiskun Vármegyei Kormányhivatal Gyámügyi és Igazságügyi Főosztálya Szociális és Gyámügyi Osztálya BK/SZGYO/00717-4/2025 végzésében foglalt elvárásoknak megfelelően az álláshelyek számát 1 esetmenedzseri álláshellyel növeli.

**Felelős:** Lengyel Endre polgármester

**Határidő:** 2025. október 17.

**Fedezet:** A Gyermeklánc Óvoda 2025. évi költségvetése