

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Előterjesztés vérvételi lehetőség biztosításáról Jánoshalmán**

|  |  |
| --- | --- |
| **Előterjesztő:** | Nagy László elnök  Bányai Áron elnök  Kovács Bianka elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Ördögh Edit alpolgármester  Dr. Horváth Endre ügyvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság  Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem * Támogatási szerződés-tervezet |

Jánoshalma, 2025. szeptember 12.

**Tisztelt Képviselő- testület!**

A Jánoshalmi Kistérségi Egészségügyi Központ Nonprofit Közhasznú Kft. (továbbiakban Egészségügyi Központ) és Jánoshalma Városi Önkormányzat között létrejött -a lakosság részére ingyenes vérvétel biztosításának finanszírozásához- szerződés 2025. szeptember 30. napján lejár. A lakossági vérvétel biztosításához újabb szerződés megkötése szükséges.

Előzmények:

2022. július 31. napjával a Synlab Hungary Kft. megszüntette a vérvételi lehetőséget Jánoshalmán a Kistérségi Egészségügyi Központban, azaz az addig biztosított személyzet bérét és a vérminták elszállítását a továbbiakban nem finanszírozta.

Az Egészségügyi Központ javaslatára, amennyiben a Jánoshalmi Önkormányzat lefinanszírozza a vérmintákat levevő személyek bérét és átvállalja a minták beszállításának költségét a kiskunhalasi laborba, abban az esetben a helyet biztosítja hozzá.

A vérvétel havi kiadása 300.000, - Ft/ hónap volt. A mintavételi csöveket a Synlab Hungary Kft. biztosítja.

Vérvétel eddigi kiadásai:

2022. év: 1.200.000, - Ft

2023. év: 3.600.000, -Ft

2024. első félév: 1.800.000, - Ft

2024. második félév: 1.800.000, -Ft

2025. 01-03.hó: 900.000, - Ft

2025.04.01-04.30.: 300.000,-Ft

2025.05.01-09.30.: 1.500.000Ft

Mindösszesen: 11.100.000Ft

Amennyiben továbbra is szeretné az Önkormányzat a lakosság számára biztosítani az ingyenes vérvételt, úgy újabb döntés szükséges 2025. október 1. naptól.

A Jánoshalmi Kistérségi Egészségügyi Központ Nonprofit Közhasznú Kft-től és a háziorvosoktól napi részletes adatszolgáltatás beérkezett július hónapra vonatkozóan, azonban a háziorvosokkal további egyeztetések szükségesek a vérvétel ingyenességének biztosítása érdekében.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a lakosok ellátása érdekében havi 300.000, - Ft, támogatást nyújt a Jánoshalmi Kistérségi Egészségügyi Központ Nonprofit Közhasznú Kft. részére a vérvételi lehetőség biztosítására 2025. október 1. naptól 2025. december 31. napjáig mindösszesen 900.000, - Ft összegben.

**Felelős:** Lengyel Endre polgármester

**Határidő:** 2025. október 15.

**Fedezet:** Általános tartalék